armvectores/hy_wikipedia_2023 huggingface dataset:
Սուրբ Գրիգոր Հայաստանցի Տալլարի Սուրբը

«Սուրբ Գրիգոր Հայաստանցի Տալլարի Սուրբը. Հայաստանցի մի եպիսկոպոսի՝ Ալպերն ավետարանողի հետքերով» (ֆր.՝ Saint Grégoire d’Arménie Patron de Tallard: Sur les traces d’un évêque d’Arménie évangélisateur des Alpes) աշխատությունը տալլարական մի Լեգենդի շուրջ հետազոտություն է, որ կատարվել է Մաքսիմ Եվադյանի կողմից 2011 թ.: Համաձայն դարեր շարունակ Տալլարի` Ֆրանսիական Բարձր Ալպերի համայնքներից մեկի բնակիչների մեջ շրջանառվող մի լեգենդի՝ Տալլարի սուրբ տերը մի եպիսկոպոս էր, որ եկել էր Մեծ Հայաստանից V դարի սկզբին։ Այս լեգենդի առկայությունը առիթ է դարձել այդ թեմայով առաջին ուսումնասիրությունը կատարելու համար։
Այս աշխատությունը միավորում է Ֆրանսիայի Բարձր Ալպերում, Իտալիայում, Հայաստանում և Հնդկաստանում մի քանի տարվա ընթացքում իրականացված ուսումնասիրությունների արդյուքները։ Այս բաղկացած է երեք թեմատիկ մասերից, որոնք համապատասխանում են երեք ուսումնասիրությունների. դրանք անցկացվել են՝ վերը նշված լեգենդի պատմական հիմքը բացահայտելու նպատակով։ Առաջին ուսումնասիրությունն արվել է՝ պարզելու համար, թե արդյոք հնարավոր է V դարի սկզբում ալպյան զանգվածի մոտակայքում գտնել գոնե մեկ հայի։ Երկրորդ մասը կազմում է պատմաբանի աշխատանքի տարրական հիմքը՝ հետազոտությունը և աղբյուների վերլուծությունը։ Հետազոտությունը շատ երկար չէ, քանի որ աղբյուրները փոքրաթիվ են։ Բայց դրանց վերլուծությունը, հատկապես 1837 թ. հրատարակված “Կյանք” գրքի վերլուծությունը բավականին ծավալուն է, բարդ և բազամկողմանի, քանի որ այդ տեքստը սրբի մասին բանավոր ավանդույթի հազարամյա կուտակման արդյունքն է։ “Կյանք” գրքի մանրակրկիտ վերլուծությունը դուրս է հանում որոշ տարրեր, որոնք կարող են հավակնել հասնել մինչև մոտ 400 թ.: Վերջիններս կազմում են երրորդ ուսումնասիրության թեման, որը ձգտում է IV և V դարի աղբյուրների մեջ վերագտնել այդ հայ եպիսկոպոսի, միսիոների և ուխտագնացի կյանքի և ստեղծագործության մասին ապացույցը։


== Ծանոթագրություններ ==
Նիկոլայ Բլոխին

Նիկոլայ Նիկոլաևիչ Բլոխին (ռուս.՝ Никола́й Никола́евич Блохи́н, ապրիլի 21 (մայիսին 4), 1912, Նիժնի Նովգորոդի նահանգ, Լուկոյանով - մայիսի 16 1993, Մոսկվա, Ռուսաստան), խորհրդային վիրաբույժ, ուռուցքաբան։


== Կենսագրություն ==
ԽՍՀՄ ԲԳԱ ակադեմիկոս (1960 թ.) և պրեզիդենտ (1960–1968 թթ.), սոցիալիստական աշխատանքի հերոս (1972 թ.), ԽՍՀՄ անդամ 1948 թվականից։ 1934 թվականին ավարտել է Գորկու բժշկական ինստիտուտը, 1947 թվականից՝ նույն Նիկոլայ Նիկոլաևիչ Բլոխին Ալեքսանդր Բլոկ ինստիտուտի պրոֆեսոր։ Բլոխինը 1952 թվականից ԽՍՀՄ ԲԳԱ փորձարարական և կլինիկական ուռուցքաբանության ինստուտի տնօրենն է։ Նրա աշխատանքները նվիրված են ուռուցքաբանության, ռազմադաշտային, պլաստիկական և վերականգնող վիրաբուժության, վնասվածքաբանության և առողջապահության կազմակերպման հարցերին։ 1966 թվականից Բլոխին Միջազգային հակաքաղցկեղային միության պրեզիդենտն է։ ԽՍՀՄ 7-րդ և 8-րդ գումարումների Գերագույն սովետի դեպուտատ։ Պարգևատրվել է Լենինի 2, Կարմիր աստղի շքանշաններով և մեդալներով։


== Ծանոթագրություններ ==
Պորսանգեր

Պորսանգեր (նորվ.՝ Porsanger),  կոմունա (համայնք) Նորվեգիայի Ֆինմարք ֆյուլքեյում (մարզում)։ Վարչական կենտրոնն է Լակսելվ քաղաքը։ Զբաղեցնում է 4872.69 կմ² տարածք։ Ունի 3946 բնակիչ (2012թ.): Պաշտոնական լեզուներն են՝ Բուկմոլը, Հյուսիսսաամերենը և Քվեներենը։


== Անվանում ==
Կոմունայի անվան սկզբնամասը՝ pors ամենայն հավանականությամբ առաջացել է տեղանքի ճահիճներում աճող ծաղիկներից մեկի անունից։ Մեկ այլ տեսակետի համաձայն pors բառը սաամերեն borsi բառի ձևափոխված տարբերակն է, որը նշանակում է ջրվեժ։ Անվան երկրորդ մասը՝ angr-ը, նշանակում է ֆյորդ։


== Աշխարհագրություն ==
Պորսանգերը տարածքի մեծության առումով Նորվեգիայի երրորդ մեծ կոմունան է։ Տեղակայված է ֆյուլքեյի կենտրոնական մասում։ Շրջապատված է Պորսանգեր ֆյորդի ափերով, որը հանդիսանում է Նորվեգիայի չորրորդ ամենաերկար ֆյորդը։ Հյուսիս-արևմուտքից սահմանակից է Կվալսուն և Մոսյո, հյուսիսում՝ Նորդկապ, արևելքում՝ Լեբեսյու, հարավում՝ Կարասիոկ, արևմուտքում՝ Ալտա կոմունաներին։ Վարչականկենտրոնն ու խոշորագույն բնակավայրն է Լակսելվը։ Մնացած բոլոր բնակավայրերը տեղակայված են ֆյորդի երկայնքով, որոնցից են՝ Կիստրանդ, Օլդերֆյորդ, Բյորսելվ։ Կոմունայում, ֆյորդից հարավ-արևմուտք, գտնվում է Ստասբուրսդալեն ազգային պարկը, որտեղ գտնվում է ամենահյուսիսային սոճու անտառը։
Կոմունայի տարածքում կարելի է ականատես լինել նաև սպիտակ գիշերների, որոնք լինում են մայիսի 16-ից հուլիսի 27-ը ընկած ժամանակահատվածում։ Բևեռային գիշերները տևում են նոյեմբերի 25-ից հունվարի 16-ը։ Տարածաշրջանը հայտնի է իր ֆաունայով։ Այստեղ հանդիպում են բազմաթիվ անհետացող կենդանատեսակներ։ Ամռանը ափերին ձվադրում են հազարավոր թռչուններ։


== Բնակչություն ==
2012 թվականի տվյալներով կոմունայում բնակվում է 3946 մարդ։ Պորսանգերը Նորվեգիայի միակ կոմունան է, որտեղ գործում է միանգամից 3 պաշտոնական լեզու՝ Բուկմոլը, Հյուսիսսաամերենը և Քվեներենը։


== Տնտեսություն ==
Պորսանգերի տնտեսության մեջ զգալի դեր է կատարում կոմունայում տեղակայված Նորվեգիայի զինված ուժերի ռազմաբազան և օդանավակայանը, որի թռիչքուղին օգտագործվում է նաև քաղաքացիական օդանավերի կողմից։ Այստեղ է գտնվում աշխարհի ամենահյուսիսային գինեգործական գործարանը։ Որպես հումք ծառայում է ակնաթուփի պտուղները։


== Հասարակական կյանք ==
Կոմունայում գործում է սաամերենով հրապարակվող Ságat թերթ։


== Պատկերասրահ ==

		
		
		


== Արտաքին հղումներ ==
Activities & tourism in Porsanger. (նորվեգերեն)
Stabbursnes nature house and museum. (նորվեգերեն)
Angling in Porsanger. (նորվեգերեն)
Մուրավեյնիկ (Բելոկալիտվինսկի շրջան)

Մուրավեյնիկ (ռուս.՝ Муравейник), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Նիժնեսերեբրյակովսկի գյուղական համայնքի կազմի մեջ։
Ամին Յունես

Ամին Յունես (գերմ.՝ Amin Younes, օգոստոսի 6, 1993(1993-08-06), Դյուսելդորֆ, Գերմանիա), գերմանացի պրոֆեսիոնալ ֆուտբոլիստ։ Ներկայումս հանդես է գալիս հոլանդական Նապոլիի և Գերմանիայի ազգային հավաքականի կազմում։ Խաղում է ձախ վինգերի դիրքում։


== Ակումբային կարիերա ==


=== Բորուսիա Մյոնխենգլադբախ ===
Յունեսը Բորուսիա Մյոնխենգլադբախի ակադեմիային 2000 թվականին՝ 8 տարեկան հասակում։ Բորուսիա Մյոնխենգլադբախ II-ի կազմում դեբյուտը նշել է 2011 թվականին։
Բունդեսլիգայում դեբյուտը նշել է 2012 թվականի ապրիլի 1-ին՝ փոխարինման դուրս գալով Հաննովերի դեմ խաղում։
2014 թվականի օգոստոսին Յունեսը 1 տարվա վարձավճարով տեղափոխվեց Երկրորդ Բունդեսլիգայում հանդես եկող Կայզերսլաուտերն։


=== Այաքս ===
2015 թվականի հուլիսի 16-ին Յունեսը 3 տարվա պայմանագիր կնքեց հոլանդական Այաքսի հետ՝ պայմանագիրը 1 տարով երկարաձգելու հնարավորությամբ։ Իր դեբյուտը ակումբի կազմում նշեց սեպտեմբերի 23-ին՝ փոխարինելով Վիկտոր Ֆիշերին Դե Գրաֆսհապի դեմ խաղում։ Իր առաջին հանդիպում Էրեդիվիզիում անցկացրեց սեպտեմբերի 26-ին՝ Գրոնինգենի դեմ խաղում։ Իր առաջին գոլը խփեց հոկտեմբերի 4-ին՝ ՊՍՎ Էյնդհովենի դեմ խաղում։ 2016 թվականի մայիսի 1-ին Յունեսը գոլի և 2 գոլային փոխանցման հեղինակ դարձավ Տվենտեի դեմ խաղում։ Իր առաջին մրցաշրջանում գերմանացին անցկացրեց 27 հանդիպում առաջնությունոում՝ դառնալով 8 գոլի և 9 գոլային փոխանցման հեղինակ։
2016-17 մրցաշրջանում Յունեսը Եվրոպայի Լիգայում անցկացրեց 15 հանդիպում՝ դառնալով 4 գոլի ու 4 գոլային փոխանցման հեղինակ և օգնելով իր թիմին դուրս գալ առաջնության եզրափակիչ, որտեղ սակայն Այաքսը 2-0 հաշվով պարտվեց Մանչեսթեր Յունայթեդին։ Յունեսը ընդգրկվեց Եվրոպայի Լիգայի խորհրդանշական հավաքականում։ 2017-18 մրցաշրջանում գերմանացին կորցրեց իր դիրքը Այաքսի հիմնական կազմում՝ անցկացնելով 17 հանդիպում բոլոր մրցաշարերում։ Ակումբի կազմում անցկացրած 3 մրցաշրջաններում Յունեսը մասնակցեց 100 հանդիպման՝ դառնալով 17 գոլի և 25 գոլային փոխանցման հեղինակ։


=== Նապոլի ===
2018 թվականի հունվարի 31-ին Յունեսը նախնական 5 տարվա պայմանագիր կնքեց Նապոլիի հետ, սակայն ընտանեկան խնդիրների պատճառով տրանսֆերը հետաձգվեց մինչև ամառ։


== Միջազգային կարիերա ==
2017 թվականի մայիսի 17-ին Յունեսը առաջին անգամ հրավիրվեց Գերմանիայի ազգային հավաքական՝ 2017 թվականի Կոնֆեդերացիաների գավաթին մասնակցելու համար։
2017 թվականի հունիսի 6-ին նա իր դեբյուտը նշեց Գերմանիայի հավաքականի կազմում՝ դուրս գալով խաղադաշտ Դանիայի դեմ խաղում։ Հավաքականի կազմում իր առաջին գոլը խփեց հունիսի 10-ին՝ Սան Մարինոյի դեմ խաղում։ Գերմանիայի կազմում Յունեսը նվաճեց 2017 թվականի ՖԻՖԱ Կոնֆեդերացիաների գավաթը։


== Վիճակագրություն ==


=== Ակումբային վիճակագրություն ===
2018 թվականի օգոստոսի 4-ի դրությամբ


=== Միջազգային վիճակագրություն ===
2018 թվականի օգոստոսի 4-ի դրությամբ


=== Միջազգային գոլեր ===


== Նվաճումներ ==


=== Ակումբային ===
Այաքս

ՈՒԵՖԱ Եվրոպա Լիգա․ երկրորդ տեղ. 2016–17


=== Միջազգային ===
Գերմանիա

ՖԻՖԱ Կոնֆեդերացիաների գավաթ․ 2017


=== Անհատական ===
Եվրոպայի Լիգայի խորհրդանշական հավաքական. 2016–17


== Ծանոթագրություններ ==


== Արտաքին հղումներ ==
Յունեսի պաշտոնական Տվիտերի էջը
Յունեսի պաշտոնական Ինստագրամի էջը
Յունեսը transfermarkt-ում
Յունեսը soccerbase.com-ում
Յունեսը WhoScored.com կայքում
Յունեսը ՈՒԵՖԱ-ի պաշտոնական կայքում
Մայիսի 22

Մայիսի 22, տարվա 142-րդ (նահանջ տարիներին՝ 143-րդ) օրն է։

Տարվա ավարտին մնում է 223 օր։


== Դեպքեր ==

1992 - Բոսնիա և Հերցեգովինան, Խորվաթիան և Սլովենիան միանում են ՄԱԿ-ին


== Ծնունդներ ==

1812 - Գաբրիել Այվազյան, հասարակական և կրոնական գործիչ
1813 - Ռիխարդ Վագներ, գերմանացի կոմպոզիտոր
1833 - Ֆելիքս Բրաքմոն, ֆրանսիացի նկարիչ և օֆորտի վարպետ
1844 - Մերի Կեսսետ, ամերիկացի նկարչուհի
1846 - Գլիկերիա Ֆեդոտովա, ռուս դերասանուհի
1859 - Արթուր Կոնան Դոյլ շոտլանդացի ֆիզիկոս և գրող
1907՝
Գուրգեն Ալեմշահ, կոմպոզիտոր (վ. 1947)
Լոուրենս Օլիվիե, անգլիացի դերասան և ռեժիսոր
1922 - Շանթ Հերթևցյան, նկարիչ
1923 - Էդուարդ Աբրահամյան, կոմպոզիտոր
1924 - Շառլ Ազնավուր, ֆրանսահայ շանսոնյե և դերասան
1929 - Արմեն Խոստիկյան, դերասան
1939 - Արկադի Տեր-Թադևոսյան, ռազմական գործիչ
1950 - Լավրենտի Միրզոյան, լեզվաբան
1959 - Անդրես Լուրե, էստոնացի փիլիսոփա, թարգմանիչ, հետազոտող
1960 - Հասմիկ Պողոսյան, պետական գործիչ
1960 - Գագիկ Ղազանչյան,հայ նկարիչ
1981 - Բրայան Դենիելսոն  ամերիկացի պրոֆեսիոնալ ըմբիշ
1985 - Քրիս Սալվատոր, ամերիկացի դերասան, երգիչ-երգահան և մոդել
1987 - Նովակ Ջոկովիչ,  սերբ թենիսիստ
1987 - Արթուրո Վիդալ, չիլիացի ֆուտբոլիստ, կիսապաշտպան


== Մահեր ==
1802 - Մարթա Վաշինգտոն ,  ԱՄՆ առաջին տիկին
1885 - Վիկտոր Հյուգո ֆրանսիացի գրող


== Տոներ ==
Կենսաբազմազանության միջազգային օր
Միացյալ Եմենի հանրապետության կազմավորման օր
Շրի Լանկա՝ Հանրապետության օր
Չերվարեզե Սանտա Կրոչե

Չերվարեզե Սանտա Կրոչե (իտալերեն՝ Cervarese Santa Croce), քաղաք Իտալիայում, գտնվում է Վենետո մարզում՝ Պադովա գավառում։
Բնակչությունը կազմում է 4709 մարդ։ Բնակչության միջին խտությունը 277 մարդ/կմ²։ Զբաղեցնում է 17 կմ² տարածք։
Փոստային ինդեքս՝ 35030։ Հեռախոսային կոդ՝ 049։


== Արտաքին հղումներ ==
Բնակելի տարածքի պաշտոնական կայքը (իտալ.)


== Ծանոթագրություններ ==
Նորայր Ա

Նորայր Ա Հայկազունի (ծննդյան թիվը՝ անհայտ — մահվան թիվը՝ մ․թ․ա․ 1302 թվական), Հին Հայաստանի թվով քսաներկուերորդ թագավորը Հայկ նահապետի սերունդներից, որը կառավարել է մ․թ․ա․ 1326 թվականից մինչև մ․թ․ա․ 1302 թվականները։ Հանդիսացել է Հայկազունիների լեգենդար թագավորական տոհմի ներկայացուցիչ։
Հայտնի է, որ Նորայրը եղել է Շավարշ Ա Հայկազունու որդին և իրավահաջորդը, ինչպես նաև Հին Հայաստանի քսաներեքերորդ գահակալ Վստահ Ա-ի հայրը։
Նորայր Ա-ն իր կառավարման ընթացքում քանիցս առճակատվել է Խեթական թագավորության հետ։


== Տես նաև ==
Հայկազունիներ


== Ծանոթագրություններ ==
Սերգեյ Չապլիգին

Սերգեյ Ալեքսեևիչ Չապլիգին (ռուս.՝ Сергей Алексеевич Чаплыгин, ապրիլի 5, 1869(1869-04-05), Չապլիգին, Ռյազանի նահանգ, Ռուսական կայսրություն - հոկտեմբերի 8, 1942(1942-10-08), Նովոսիբիրսկ, ՌԽՖՍՀ, ԽՍՀՄ), տեսական մեխանիկայի բնագավառի խորհրդային գիտնական, ժամանակակից հիդրոաերոդինամիկայի հիմնադիրներից։ ԽՍՀՄ ԳԱ ակադեմիկոս (1929 թվականին, թղթ․ անդամ՝ 1924 թվականից), սոցիալիստական աշխատանքի հերոս (1941 թվականին), Ն․ Ե․ Ժուկովսկու աշակերտը։
Ավարտել է Մոսկվայի համալսարանը (1890 թվականին)։ Գիտական աշխատությունները հիմնականում նվիրված էին տեսական մեխանիկայի երկու դասական խնդիրներին՝ չինտեգրվող կապերի առկայությամբ մարմնի շարժմանը և անշարժ կետի շուրջը ծանր պինդ մարմնի շարժմանը։ 19-րդ դարի վերջին և 20-րդ դարի սկզբին սկսել է զբաղվել շիթային հոսքերով, անսեղմելի հեղուկներում շիթի տեսության հետազոտություններով։ Չապլիգինի դոկտորական դիսերտացիայում, որում տրվել էր ցանկացած մինչձայնային արագությամբ գազային հոսքի հետազոտման մեթոդը, դրվել է գազային դինամիկայի զարգացման սկիզբը։ Մեծ արագությունների աերոդինամիկայի բնագավառում Չապլիգինի առաջադրած մեթոդները կարևոր դեր խաղացին ժամանակակից ինքնաթիռների հաշվարկի ռացիոնալացման համար։ Լուծել է աերոմեխանիկայի և ավիացիայի մի շարք բարդ խնդիրներ։ Չապլիգինը ավանդ ունի նաև մաթեմատիկայի բնագավառում։ Դիֆերենցիալ հավասարումների մոտավոր ինտեգրման Չապլիգինի հետազոտությունները մաթեմաթիկական մտքի խոշոր նվաճումներից են։ Հոկտեմբերյան հեղափոխությունից հետո Չապլիգինը մասնակցել է սոցիալական շինարարությանը, Ն․ Ե․ Ժուկովսկու հետ՝ Աերոհիդրոդինամիկայի կենտրոնական ինստիտուտի ստեղծմանը (ինստիտուտիի առաջին ղեկավարը եղել է Ն․ Ե․ Ժուկովսկին, 1921-1942 թվականներին՝ Չապլիգինը)։ Ն․Ե․Ժուկովսկու անվան մրցանակ։ Պարգևատրվել է Լենինի 2 շքանշանով։ 1942 թվականին ԽՍՀՄ սահմանել է Չապլիգինի անվան մրցանակ։


== Ծանոթագրություններ ==
Յոհան Վոլդեմար Յանսեն

Յոհան Վոլդեմար Յանսեն (էստ․՝ Johann Voldemar Jannsen, մայիսի 16, 1819(1819-05-16), Vana-Vändra vald, Pernau County, Լիֆլանդիայի նահանգ, Ռուսական կայսրություն - հուլիսի 13, 1890(1890-07-13), Տարտու, Լիֆլանդիայի նահանգ, Ռուսական կայսրություն), էստոնացի բանաստեղծ, լրագրող, էստոնական ազգային զարթոնքի առաջնորդներից մեկը։
Յոհան Վոլդեմար Յանսենն Էստոնիայի ազգային զարթոնքի շրջանում գործած մշակութային գործիչներից է։ Նա մասնագիտությամբ ուսուցիչ էր, 1850-1863 թվականներին դասավանդել է Պեռնովե (Պյառնու) քաղաքում, որտեղ էլ սկսել է իր լրագրողական-հրատարակչական աշխատանքները, 1857 թվականին սկսել է հրատարակել «Պյառնույան փոստատար կամ Շաբաթաթերթ» (էստ․՝ Perno Postimees ehk Näddalileht) լրագիրը։ 1863 թվականին նա տեղափոխվել է Տարտու, որտեղ մեծ ճանաչում է ձեռք բերել որպես «Eesti Postimees» թերթի հրատարակիչ (1864-1880, Դերպտ)
Յոհան Վոլդեմար Յանսենն առաջինն էր, որ սկսեց օգտագործել «էստոնական ժողովուրդ» (էստ․՝  eesti rahvas) բառակապակցությունը նախկինում օգտագործվող «գյուղացի ժողովուրդ» (էստ․՝ maarahvas) բառակապակցության փոխարեն։
Յոհան Յանսենը կարծում էր, որ երաժշտությունն ու հատկապես երգչախմբում երգելը նպաստում են ազգային ոգու պահպանմանը։ Յանսենն ու նրա դուստրը՝ բանաստեղծուհի Լիդիա Կոյդուլան, 1865 թվականին հիմնադրել են երաժիշտների Վանեմույնե միությունը։ Յանսենը նաև եղել է Էստոնական երգի փառատոնի կազմակերպման նախաձեռնողներից մեկը։ Առաջին փառատոնն անցկացվել է 1869 թվականի ամռանը, ինչի հիշատակին Տարտուում կանգնեցվել է հուշարձան։

Յոհան Վոլդեմար Յանսենը գրել է Էստոնիայի հիմնի տեքստը՝ Mu isamaa, mu õnn ja rõõm (Հայրենիք, իմ երջանկությունն ու ուրախությունը)։
1880 թվականին Յանսենը կաթվածահար է եղել և մահացել 10 տարի անց Տարտուում։


== Արտաքին հղումներ ==
Յանսեն
Յոհան Վոլդեմար Յանսենն ու նրա դերը էստոնական մշակույթում (էստ.)


== Ծանոթագրություններ ==
(3373) Կոկտեբելիա

(3373) Կոկտեբելիա (անգլ.՝ Koktebelia), աստերոիդ աստերոիդների հիմնական գոտում։ Հայտնաբերվել է 1978 թվականի օգոստոսի 31-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,245883 ա. մ., առավելագույնը մոտենում է 1,952 ա. մ. հեռավորության վրա և հեռանում 2,5398 ա. մ.։ Արեգակի շուրջ մեկ ամբողջական պտույտ է կատարում 1229,36 երկրային օրվա ընթացքում, իր ուղեծրով շարժվելով միջինում 0,292835 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3373) Կոկտեբելիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փրկության ափը

«Փրկության ափը» (ռուս.՝ «Берег спасения»), ԽՍՀՄ և ԿԺԴՀ համատեղ արտադրության գեղարվեստական ֆիլմ։ Նկարահանվել է 1990 թվականին և բաղկացած է երկու սերիայից։ Ֆիլմը նկարագրում է ռուս-ճապոնական պատերազմի իրադարձությունները, սյուժեի հիմքում վերցված է այս պատերազմի իրական փաստը։
Ֆիլմում կան ռազմական և ձեռնամարտերի մեծ թվով տեսարաններ, որոնց մասնակցում են արևելյան մարտարվեստների կորեացի վարպետները։


== Սյուժե ==
Մայիսի կեսեր, 1905 թվական։ Ցուսիմայի ճակատամարտում խորտակված ռուսական «Սվետլանա» հածանավի անձնակազմից հինգ նավաստիներ ափ են դուրս գալիս Կորեայում... Մինչդեռ ճապոնացի գանձ որոնողները փնտրում են Գոգուրեո դարաշրջանի Կորեայի տիրակալի հնագույն դամբարանը։ Տեսնելով, թե ինչպես են ճապոնացի կողոպտիչները նեղացնում ծեր կնոջը, ռուսները նետվում են կռվի։ Նրանց օգնության է գալիս խիզախ ձկնորս Բարամեն՝ հնագույն կուրգանների պահապանը։ Ճապոնացիները հրկիզում են անտառային տնակը, որտեղ կանգ են առել ճանապարհորդները, որպեսզի ռուսներին մեղադրեն կորեական պետության դեմ հանցագործության մեջ։ Սակայն տեղացի գյուղացիներն իրենք են հարձակվում անկոչ հյուրերի վրա՝ տեսնելով, որ նրանք ձգտում են վագրի կիրճում գտնել սուրբ տաճարը։ Ճապոնական ջոկատը կոտորվում է, բայց զոհվում է նաև երիտասարդ նավաստի Դոբրիշը։ Ստանալով ձիեր՝ ռուս նավաստիները շարունակում են իրենց ճանապարհը դեպի հյուսիս։


== Դերերում ==
Դմիտրի Մատվեև – լեյտենանտ Դյակոնով, ավագ շտուրման
Բորիս Նևզորով – Սեմյոն Նիկուլին, գլխավոր ավագ
Վիկտոր Ստեպանով – հայր Ֆեոդոր, նավի քահանա
Ալեքսանդր Սլաստին – Իվան Մյակոտա, ավագ նավաստի
Վիտալի Սերով – Օլես Դոբրիշ, երիտասարդ նավաստի
Լի Սոլ Հի – Բարամե, ձկնորս
Լի Են Հո – Յու Չխուն, գյուղացի
Չո Ջե Են – կորեական գյուղի ավագ
Չժու Սոկ Բոն – Իամ, բուդդայական հոգևորական
Կվակ Մեն Սո – Հարատա, ճապոնացի արկածախնդիր
Յուն Չխան – Կաձիո, գերեզմանների կողոպտիչ


== Նկարահանող խումբ ==
Սցենարի հեղինակներ՝ Արյա Դաշիև, Ալեքսեյ Տիմոֆեև, Լի Չժին Ու
Ռեժիսորներ՝ Արյա Դաշիև, Ռյու Հո Սոն
Պրոդյուսերներ՝ Գերի Էդելսոն, Քրեյգ Բաումգարտեն
Օպերատորներ՝ Ալեքսանդր Ղարիբյան, Օ Թե Են
Կոմպոզիտորներ՝ Եվգենի Պտիչկին, Ռա Գուկ
Նկարիչներ՝ Սերգեյ Բոչարով, Պակ Սան Սու
Հնչյունային օպերատորներ՝ Վիկտոր Նապոլսկիխ, Ռյան Թե Հո


== Ծանոթագրություններ ==


== Արտաքին հղումներ ==
«Փրկության ափը» ֆիլմը «Наше кино» կայքում Archived 2016-03-04 at the Wayback Machine. (ռուս.)
Annapurna Games

Annapurna Games, LLC, ամերիկյան ընկերություն, որը զբաղվում է համակարգչային խաղերի մշակմամբ և հրապարակմամբ, հիմնադրվել է 2016 թվականին, որպես Annapurna Pictures ընկերության մասնաճյուղ։ Ընկերությունն իր առջև նպատակ է դրել ստեղծել օրիգինալ, էմոցիոնալ խաղեր։ Ընկերությունը թողարկել է այնպիսի խաղեր, ինչպիսիք են՝ Sayonara Wild Hearts, What Remains of Edith Finch, Kentucky Route Zero, Gorogoa, Donut County, Outer Wilds, Journey, Twelve Minutes և Stray.


== Պատմություն ==
Annapurna Games ընկերությունը հիմնադրվել է 2016 թվականի դեկտեմբերի 1-ին, որպես Annapurna Pictures մասնաճյուղ, որը փորձում էր ընդլայնել ընկերության մտավոր սեփականությունը։ Սկազբնական շրջանում Annapurna Games-ը կառավարում էին Annapurna Pictures-ի ղեկավարները՝ Նիլ Հեմրայանը, որպես պրոդյուսեր, տեխնիկական գծով տնօրեն՝ Ջեյմս Մասին, և մի շարք այլ վետերաններ խաղային արդյունաբերությունից՝ Նատան Գէրի, Դեբորա Մարս, Հեկտոր Սանչեզ և Ջեֆֆ Լեգասպին։  Ընկերության հիմնական նպատակն սեփական խաղերի մշակումն է։ 
Ընկերության հիմնադրման օրը, կնքվեց մի քանի պայմանագիր անկախ մշակողների հետ։ Գործարքի արդյունքում թողարկված խաղերից են՝ Gorogoa, What Remains of Edith Finch և Monument Valley։ 2017 թվականին թողարկվեց մի շարք անկախ խաղեր, որոնց շարքում էին՝ The Artful Escape, Ashen և Telling Lies։ 
2020 թվականի մայիսի 7-ին հայտարարվեց, որ ընկերությանը միացավ Նատան Վելլան, ով Capybara Games ընկերության նախկին նախագահն է։ 
2020 թվականի հոկտեմբերին ընկեությունը հիմնադրեց ներքին ստուդիան, որը տեղակայված է Լոս Անջելեսում։ 


== Խաղերի ցանկ ==


== Ծանոթագրություններ ==


== Արտաքին հղումներ ==
https://annapurnainteractive.com/ Annapurna Games. պաշտոնական կայք
Եկատերինա Օսադչայա

Եկատերինա Ալեքսանդրովնա Օսադչայան (ուկրաիներեն՝ Катерина Олександрівна Осадча, սեպտեմբերի 12, 1983(1983-09-12), Կիև, Ուկրաինական ԽՍՀ, ԽՍՀՄ), ուկրաինացի լրագրող, հեռուստահաղորդավարուհի և մոդել։ «Աշխարհիկ կյանք» հաղորդաշարի հաղորդավարը։ Դպրոցական տարիներին (13-18 տարեկան) աշխատել է Արևմտյան Եվրոպայում մոդելավորման բիզնեսում, 18 տարեկանում վերադարձել է Ուկրաինա։ 


== Կենսագրություն ==
Կատյա Օսադչայան ծնվել է 1983 թվականի սեպտեմբերի 12-ին Կիևում։ Հայրը՝ Օսադչի Ալեքսանդր Վլադիմիրովիչը, «Կիևպրիբոր» արտադրական պետական ասոցիացիայի գլխավոր տնօրենն է։ Մայրը՝ Աննա Պավլովնան, տնային տնտեսուհի է, մասնագիտությամբ՝ գրադարանավար։ Կատյան ունի կրտսեր եղբայր։ 
Դպրոցական տարիներին Կատյան զբաղվել է երաժշտությամբ և պարով (պարել է «Սոկոլատա» խորեոգրաֆիկ անսամբլում)։ 13 տարեկան հասակում սկսել է մասնագիտական մոդելավորման գործունեությունը և ավարտել «Բագիրա» մոդելների դպրոցը։ 14 տարեկան հասակում՝ իններորդ դասարանն ավարտելուց հետո, երեք ամիս նկարահանվել է Տոկիոյում։ Ավելի ուշ նկարահանվել է նաև Գերմանիայում, Անգլիայում և Ֆրանսիայում։  
18 տարեկանում Կատյան ավարտել է մոդելային գործունեությունը և վերադարձել Ուկրաինա։ Ամուսնացել է պատգամավոր Օլեգ Պոլիշչուկի հետ և 2002 թվականին ծնվել է նրանց որդին՝ Իլյան։ Նույնիսկ հղիության ընթացքում Կատյան որոշել է իրեն նվիրել հեռուստատեսային լրագրությանը։ Ուկրաիներենի վատ իմացության պատճառով երեխայի ծնվելուց չորս ամիս անց հաճախել է դասընթացների՝ խոսքի, առոգանության, ձայնի մշակման հմտություններ մշակելու համար։ Հեռակա ավարտել է Կիևի Տարաս Շևչենկոյի անվան ազգային համալսարանի պատմության ֆակուլտետը։ 
2005 թվականին Կատյան դարձել է «Տոնիս» հեռուստաալիքով հեռարձակվող «Աշխարհիկ քրոնիկները» նախագծի հաղորդավարը։ 2007 թվականին դարձել է «Աշխարհիկ կյանք» ծրագրի հաղորդավարը։ 
2009 թվականին մասնակցել է «Ես պարում եմ քեզ համար» ծրագրի երկրորդ եթերաշրջանին։ 2012 թվականին դարձել է «Ուկրաինայի ձայնը» շոուի հաղորդավարը։ 2012 թվականին՝ «Մանուկների ձայնը» շոուի ժամանակ, օգնել է երեխաներին հաղթահարել հուզմունքը բեմ բարձրանալուց առաջ։


== Անձնական կյանք ==
Կատյա Օսադչայան 2001 թվականին ամուսնացել է գործարար և պատգամավոր Օլեգ Պոլիշչուկի հետ։ 2002 թվականի սեպտեմբերին ծնվել է նրանց որդին՝ Իլյան։ 2004 թվականին զույգը բաժանվել է։
2017 թվականից ամուսնացած է հեռուստահաղորդավար, դերասան Յուրի Գորբունովի հետ։ 2017 թվականի փետրվարի 18-ին զույգն ունեցել է որդի։


== Մրցանակներ և նվաճումներ ==
2007 թվականին Եկատերինա զբաղեցրել է 96-րդ հորիզոնականը «Ուկրաինայի 100 ամենաազդեցիկ կանանց» վարկանիշում, ըստ Focus ամսագրի վարկածի, իսկ 2013 թվականին եղել է 64-րդը։ 


== Ծանոթագրություններ ==
Աստերոիդների ցանկ (127201-127300)

Աստերոիդների ցանկ (127101-127200)  • Աստերոիդների ցանկ  • Աստերոիդների ցանկ (127301-127400)
 Աստերոիդների ցանկ (127101-127200)  • Աստերոիդների ցանկ  • Աստերոիդների ցանկ (127301-127400)
(7730) Սերգերասիմով

(7730) Սերգերասիմով (անգլ.՝ Sergerasimov), աստերոիդ աստերոիդների հիմնական գոտում։ Հայտնաբերվել է 1978 թվականի հուլիսի 4-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,847473 ա. մ., առավելագույնը մոտենում է 2,0323 ա. մ. հեռավորության վրա և հեռանում 3,6626 ա. մ.։ Արեգակի շուրջ մեկ ամբողջական պտույտ է կատարում 1755,04 երկրային օրվա ընթացքում, իր ուղեծրով շարժվելով միջինում 0,205123 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7730) Սերգերասիմով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուզյումովո

Կուզյումովո (ռուս.՝ Кузюмово), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 468 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գերման Ավագյան

Վիքիպեդիայում կան հոդվածներ  Ավագյան ազգանունով այլ մարդկանց մասին:Գերման Ասլանի Ավագյան (դեկտեմբերի 12, 1962(1962-12-12), Խոնի, Իմերեթի մարզ, Վրաստան - փետրվարի 16, 2020(2020-02-16), Երևան, Հայաստան), հայ լուսանկարիչ, վավերագիր, ֆոտոլրագրող։


== Կենսագրություն ==
Գերման Ավագյանը ծնվել է 1962 թվականի դեկտեմբերի 12-ին Վրաստանում։ 1974-1978 թվականներին բնակվել է Գերմանիայի Դեմոկրատական Հանրապետությունում։ 1979-1980 թվականներին սովորել է Բելառուսիայի Շուչին քաղաքում, 1980-1985 թվականներին՝ Երևանի պոլիտեխնիկական ինստիտուտում։ 1989 թվականից որպես ազատ լուսանկարիչ համագործակցել է տարբեր պարբերականների հետ։
Հրապարակվել է հայկական և արտասահմանյան պարբերականներում։ Լուսանկարներ է ստեղծել Հայաստանի սոցիալական ներդրումների հիմնադրամի օրացույցի համար, Բաց հասարակության ինստիտուտի Վերսուս ստուդիայի հետ համատեղ ստեղծել «Արվեստը հայկական կալանավայրերում» օրացույցը։
Լուսանկարներում Գերման Ավագյանն անդրադառնում էր սոցիալական հարցերին, մտավոր առողջության խնդիրներին, հանքարդյունաբերության հարցերին, հաշմանդամության ու աղքատության խնդիրներին։
Հանկարծամահ է եղել սրտի կաթվածից 2020 թվականի փետրվարի 16-ին։


== Մրցանակներ ==
Ստացել է բազմաթիվ մրցանակներ և պարգևներ լուսանկարչական ու լրագրողական գործունեության համար։

«Ֆիֆտի Քրոուզ» միջազգային ֆոնդի մրցանակը փաստագրական լուսանկարչության համար, 2002, Սան Ֆրանցիսկո, ԱՄՆ


== Ցուցահանդեսներ ==
Միութենական ցուցահանդես, Մոսկվա (1986 թ., բրոնզե մեդալ)
«Ղարաբաղ 92», Երևանի պատմության թանգարան, 1992 թ.
«Ծանոթ դեմքերի քաղաքը», մասնավոր շոու, Երևան, 1994 թ.
«Վաղվա օրվա տունը», ՅՈՒՆԻՍԵՖ, 1995 թ.
«Կատակողների դպրոցը», Երևան
Հայկական արվեստի ցուցադրում, Բոխում, Գերմանիա
«SOS-ի կանչ» բանականության թագավորությունից անդին, մասնավոր շոու, Երևան, 1997 թ.
«Իմիջիայլոց» մասնավոր ցուցահանդես - շոու, Երևան, 1998 թ.
Միջազգային բիեննալե, Գյումրի
ՅՈՒՆԵՍԿՕ, «Մի լքեք տարիքավորներին», 1999 թ.
«SOS-ի կանչ» բանականության թագավորությունից անդին, մասնավոր շոու, Տորոնտո, Կանադա
«Չհայտարարված պատերազմի ուղիներով», Ղարաբաղի հակամարտություն
«Լույսը թունելի վերջում», ՅՈՒՆԻՍԵՖ, ՄԱԿ-ի գլխավոր գրասենյակ, Երևան, 2000 թ.
Անհատական 30 շրջիկ ցուցահանդեսներ սահմանամերձ գյուղերում, 2006 թ.
«Մահից հետո ծնվածները» շարք, ֆոտոփառատոն, Ֆրանսիա


== Մեջբերումներ Գերման Ավագյանից ==


== Ծանոթագրություններ ==


== Արտաքին հղումներ ==
Գերման Ավագյան
Լուսանկարիչ Գերման Ավագյան․«Եթե կարող ես կինոյի ամեն մի կադրը ստոպ տալ, տպել ու կախել պատից, ուրեմն՝ լավ կինո է»
Լրացուցիչ եռանկյուն

Լրացուցիչ եռանկյուն, եռանկյուն, որի գագաթները տրված եռանկյան միջնագծերի հիմքերն են։
Տրված ABC եռանկյան համար A’B’C' եռանկյունը լրացուցիչ է, եթե A’ , B’ , C' կետերը ABC եռանկյան միջնագծերի հիմքերն են։
A"B"C" եռանկյունը, որի կողմերն անցնում են ABC եռանկյան գագաթներով և զուգահեռ են հանդիպակաց կողմերին, կոչվում է հակալրացուցիչ ABC եռանկյան համար։


== Հատկություններ ==

Տրված ABC եռանկյունը նման է իր լրացուցիչ եռանկյանը. նրանց համապատասխան կողմերը զուգահեռ են և հարաբերում են ինչպես 2:1։
Ցանկացած ABC եռանկյուն կարելի է դիտարկել որպես լրացուցիչ A"B"C" հակալրացուցիչ եռանկյան համար և որպես հակալրացուցիչ՝ A’B’C' լրացուցիչ եռանկյան համար։
Համընկնում են երեք ցենտրոիդներ.1) Տրված ABC եռանկյան ցենտրոիդ
2) A’B’C' եռանկյան լրացուցիչ եռանկյան ցենտրոիդ
3) A"B"C" հակալրացուցիչ եռանկյան ցենտրոիդՏրված ABC եռանկյան միջնագծերը և ծանրության կենտրոնը համընկնում են A’B’C' լրացուցիչեռանկյան միջնագծերի և ծանրության կենտրոնի հետ։

Տրված ABC եռանկյան արտագծյալ շրջանագծի կենտրոնը հանդիսանում է A’B’C' լրացուցիչ եռանկյան օրթոկենտրոն։
A"B"C" հակալրացուցիչ եռանկյան օրթոկենտրոնը հանդիսանում է տրված ABC եռանկյան արտագծյալ շրջանագծի կենտրոն։
Տրված ABC եռանկյան Էյլերի շրջանագիծը հանդիսանում է արտագծյալ շրջանագիծ A’B’C' լրացուցիչ եռանկյան համար։ Այդ պատճառով լրացուցիչ եռանկյան միջնուղղահայացները հատվում են տրված եռանկյան Էյլերի ուղղի վրա։ Հետևաբար, տրված ABC եռանկյունը և նրա լրացուցիչ A’B’C' եռանկյունն ունեն ընդհանուր Էյլերի ուղիղ։
Տրված ABC եռանկյան արտագծյալ շրջանագիծը հանդիսանում է Էյլերի շրջանագիծ A"B"C" հակալրացուցիչ եռանկյան համար։
ABC եռանկյան և A'B'C' լրացուցիչ եռանկյան արտագծյալ շրջանագծերի՝ համապատասխան գագաթներով անցնող շոշափողները զուգահեռ են։
Եռանկյան երեք միջին գծերը այն բաժանում են տրվածին նման՝ չորս հավասար եռանկյունների։ Այյդ 4 եռանկյուններից կենտրոնականը հանց լրացուցիչ եռանկյունն է։
Լրացուցիչ եռանկյան հակալրացուցիչ եռանկյունը և հակալրացուցիչ եռանկյան լրացուցիչ եռանկյունը համընկնում են միմյանց հետ և նրանք երկուսն էլ համընկնում են ելակետային եռանկյան հետ։


== Գրականություն ==
Зетель С.И. Новая геометрия треугольника. Пособие для учителей. 2-е издание. — М.: Учпедгиз, 1962. — 153 с.
Дм. Ефремов, Новая геометрия треугольника. (1902)
Cheerleader

«Cheerleader», երգ, որը ձանագրել է ճամայկացի երգիչ OMI-ն։ Երգը գրել և որպես պրոդյուսեր հանդես են եկել OMI-ն, Քլիֆտոն Դիլոնը, Մարկ Բրեդֆորդը և Ռայան Դիլոնը։ OMI-ն սկսել է աշխատել «Cheerleader» երգի վրա 2008 թվականին՝ գրելով երգի մեղեդին։ Մի քանի տարվա ընթացքում ճամայկացի պրոդյուսեր Քլիֆթոն Դիլոնի հետ համատեղ նա աշխատել է թրեքի բարելավման վրա։ Երգի առաջին կատարողներն են դարձել երաժշտական ինդուստրիայի վետերաններ Sly and Robbie և Dean Fraser-ը։ «Cheerleader»-ը թողարկվել է Oufah անկախ լեյբլի կողմից և մեծ հաջողություն ունեցել Ճամայկայում՝ հայտնվելով երկրի թոփ-չարթերում և Դուբայի և Հավայիի ռադիոկայաններում։
Հույս ունենալով մեծ հաջողություն ունենալ ավելի լայն լսարանի մոտ՝ OMI-ն պայմանագիր է կնքել ամերիկյան Ultra Records պարային լեյբլի հետ 2013 թվականին։ Ultra-ն կապվել է երկու դիսկ-ժոկեյների հետ, որպեսզի նրանք կատարեն երգի օրիգինալ տարբերակի ռեմիքսը։ Երգի լեյբլն ու պրոդյուսերները ընտրել են այն ռեմիքսը, որն արվել է երիտասարդ գերմանական Felix Jaehn դիջեյի կողմից, որը հեռացել է երգի օրիգինալ գործիքային տարբերակից՝ այն արևադարձային երաժշտության տարրերով դիփ-հաուս ոճում կատարելու համար՝ նկատելիորեն առանձնացնելով շեփորը, կոնգայի բիթերը և դաշնամուրը։ «Cheerleader»-ի ռեմիքսը թողարկվել է 2014 թվականի մայիսին։
2015 թվականին երգը մեծ հաջողություն է ունեցել աշխարհում։ «Cheerleader»-ը հիթ-շքերթների առաջին հորիզոնական է բարձրացել 20 երկրներում, այդ թվում՝ ԱՄՆ-ում, Մեծ Բրիտանիայում, Ավստրալիայում, Ֆրանսիայում և Գերմանիայում։ Շատ երկրներում երգը ստացել է բազմապլատինե կարգավիճակ։ 


== Երգացանկ ==
Digital download"Cheerleader" (Felix Jaehn remix radio edit) – 3:00Digital download"Cheerleader" (featuring Kid Ink) (Felix Jaehn vs. Salaam Remi remix) – 3:01Digital download"Cheerleader" (featuring Nicky Jam) (Felix Jaehn remix) – 3:00US digital download"Cheerleader" (Ricky Blaze remix) – 3:03
"Cheerleader" – 2:54German CD single"Cheerleader" (Felix Jaehn remix radio edit) – 3:00
"Cheerleader" – 2:54


== Հիթ-շքերթ ==


== Հավաստագրեր ==


== Թողարկման պատմություն ==


== Ծանոթագրություններ ==
Աֆանասովկա (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԱֆանասովկաԱֆանասովկա (ռուս.՝ Афанасовка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուցավայի շրջան

Ռուցավայի շրջան (լատիշ․՝ Rucavas novads), վարչա-տարածքային միավոր Լատվիայի Հանրապետության հարավ արևմտյան մասում՝ Կուրզեմե տարածաշրջանում։ Շրջանը բաղկացած է երկու վոլոստից, և վարչական կենտրոն Ռուցավա ավանից։ Շրջանը ստեղծվել է 2009 թվականի հուլիսի 1-ին։ Տարածքը կազմում է 449 կմ²։ Սահմանակից է Լատվիայի Նիցայի, Գրոբինյայի և Պրիեկուլեի շրջանների և Լիտվայի Սկոուդասի շրջանի հետ։


== Բնակչություն ==
2010 թվականի հունվարի 1-ի դրությամբ շրջանի բնակչությունը կազմում էր 1998 մարդ։
2011 թվականի Լատվիայի բնակչության մարդահամարի արդյունքներով ազգային կազմն էր՝


== Տարածքային բաժանում ==
Դունիկայի վոլոստ (լատիշ․՝ Dunikas pagasts)
Ռուցավայի վոլոստ (լատիշ․՝ Rucavas pagasts)


== Ծանոթագրություններ ==


== Արտաքին հղումներ ==
Շրջանի պաշտոնական կայքը (լատիշերեն)
Բուշեհրի նահանգ

Բուշեր (պարսկերեն՝ بوشهر - կարդ.՝ Բուշեհր), նահանգ (օսթան) Իրանի հարավում Պարսից ծոցի ափին։ Մարզկենտրոնը Բուշեր քաղաքն է։ Ըստ 1996 թվականի տվյալների բնակչությունը 744,000 մարդ է, որոնք հիմնականում պարսիկներ և քաշքայներ են։


== Տես նաև ==
Իրանի վարչական բաժանում


== Հղումներ ==
Բուշերի մշակութային ժառանգության կազմակերպություն Archived 2005-12-29 at the Wayback Machine. (անգլերեն և պարսկերեն)
Նեյա (Վետլուգայի վտակ)

Նեյա (ռուս.՝ Нея), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 434 կմ հեռավորության վրա։ Գետի երկարությունը 115 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.

Ջրային օբյեկտի, պետական ջրային գրանցման կոդը - 08010400112110000041950
Հիդրոլոգիական ուսումնասիրությունների կոդը - 110004195
Ավազանի կոդը - 08.01.04.001
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կանդիդա (կոմունա)

Անվան այլ կիրառումների համար տե՛ս՝ Կանդիդա (այլ կիրառումներ)Կանդիդա (իտալերեն՝ Candida), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 1129 մարդ (2008), բնակչության խտությունը կազմում է 208 մարդ/կմ²։ Զբաղեցնում է 5 կմ² մակերես։ Փոստային ինդեքս՝ 83040, հեռախոսային կոդ՝ 0825։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0825 981024
Էլեկտրոնային փոստ՝ c.comunedicandida@tin.it
Պաշտոնական կայք՝ http://www.comune.candida.av.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ցելե

Ցելե (սլովեն.՝ Celje, գերմ.՝ Cilli), քաղաք Սլովենիայում, երկրի երրորդ հայտնի բնակավայրը։ Հանդիսանում է Ստորին Շտիրիա պատմական մարզի մի մասը։


== Ընդհանուր տեղեկություններ ==
Ցելե քաղաքը գտնվում է Սավինյա, Լոժնիցա և Վոլգայնա գետերի միաձուլման հատվածում, բլրի ստորոտում, որտեղ գտնվում է հին Ցելե ամրոցը։ Քաղաքը պատմության մեջ մտել է որպես Ցելե վարչաշրջանի կենտրոն (14-15-րդ դարեր), որը միակ անկախ էթնիկ սլավոնական պետությունն էր միջնադարում։ «Երեք աստղերը» քաղաքի խորհրդանիշն են։


== Բնակչություն ==
2012 թվականի մարդահամարի տվյալներով քաղաքի բնակչությունը կազմում է 37 584 մարդ, իսկ 2002 թվականի տվյալներով կազմել է 48 081 մարդ։ 1991 թվականի տվյալներով քաղաքի բնակչության 82,1 %-ը սլովենացիներ են, 4,6 %-ը՝ սերբեր, 4,1 %-ը՝ խորվաթներ։
Համայնքի բնակչության դինամիկան՝


== Պատմություն ==
Երկրորդ համաշխարհային պատերազմի տարիներին գերմանացիների 181-րդ հետևակային դիվիզիան հալածել է Ցելեն։


== Սպորտ ==
Քաղաքում գործում է Ցելե ֆուտբոլային ակումբը։


== Եղբայր քաղաքներ ==
 Գրեվենբրոխ, Գերմանիա
 Զինգեն, Գերմանիա
 Սլավոնսկի Բրոդ, Խորվաթիա
 Բուդվա, Չեռնոգորիա
 Չերեպովեց, Ռուսաստան


== Պատկերասրահ ==

		
		
		
		


== Ծանոթագրություններ ==


== Գրականություն ==
Georg Tessin: Verbände und Truppen der Deutschen Wehrmacht und Waffen-SS im Zweiten Weltkrieg 1939—1945. Siebenter Band. Die Landstreitkräfte 131—200. Biblio-Verlag, Osnabrück 1973, ISBN 3-7648-0872-1, S. 207—211.


== Արտաքին հղումներ ==
Պաշտոնական կայք
Հակահիտլերյան դաշինքի մասնակից երկրների հուշարձան

Հակահիտլերյան դաշինքի մասնակից երկրների հուշարձան (ռուս.՝ Памятник странам-участницам антигитлеровской коалиции), հուշարձան Ռուսաստանի մայրաքաղաք Մոսկվայում։ Քաղաքի տեսարժան վայրերից մեկն է։ Տեղադրվել է 2005 թվականին Պոկլոննայա բլրի վրա` Հաղթանակի զբոսայգում։


== Պատմություն ==
Հուշարձանը հանդիսավորությամբ բացվել է 2005 թվականի մայիսի 7-ին Պոկլոննայի բլրի վրա` Պարտիզանների ծառուղում, ի նշանավորումն Հայրենական մեծ պատերազմում տարած հաղթանակի 60-ամյակի։ Արարողությանը ներկա են եղել Ռուսաստանի Դաշնության նախագահ Վլադիմիր Պուտինը, պաշտպանության նախարար Սերգեյ Իվանովը, Մոսկվայի քաղաքապետ Յուրի Լուժկովը, Ռուսաստանի Դաշնության պաշտպանության նախարարության և Ռուսաստանի Դաշնության արտաքին գործերի նախարարության ներկայացուցիչները, Մեծ Բրիտանիայի, Ֆրանսիայի, ԱՄՆ-ի և ԱՊՀ երկրների դեսպանները և այլք։ Վ. Պուտինը, Ս. Իվանովը և Յ. Լուժկովը մեխակներ են դրել հուշարձանի մոտ։
Հուշարձանի հեղինակներն են քանդակագործներ Միխայիլ Պերեյասլավեցը, Սերգեյ Շչերբակովը, Սալավատ Շչերբակովը, ճարտարապետ Ալեքսանդր Կուզմինը։


== Նկարագրություն ==
Հակահիտլերյան դաշինքի մասնակից երկրների հուշարձանը 20-մետրանոց սպիտակ մարմարից պատրաստված ստելա է, որի գագաթին ՄԱԿ-ի ոսկեզօծ խորհրդանշանն է։ Հուշարձանի հիմքի մոտ տեղադրված է պատվանդան, որի վրա տեղադրված են ԽՍՀՄ-ի, ԱՄՆ-ի, Մեծ Բրիտանիայի և Ֆրանսիայի չորս զինվորների բրոնզե պատկերաքանդակները։ Զինվորների նախատիպեր են ծառայել արխիվներից վերցված իրական զինվորների լուսանկարները։ Որպես հուշահամալիրի մուտքի ձևավորում ծառայում են հակահիտլերյան դաշինքի 16 երկրների դրոշները։ Ստելայի առջև տեղադրված են երկու գրանիտե խորանարդներ, որոնց վրա փորագրված է հակահիտլերյան դաշինքի և ՄԱԿ-ի ձևավորման մասին հիմնական տեղեկությունը։


== Ծանոթագրություններ ==
Կալոմիրա

Կալոմիրան (հուն․՝ Καλομοίρα, հունվարի 31, 1985(1985-01-31), Ուեսթ Հեմփսթեդ, Նասաու շրջան, Նյու Յորք, ԱՄՆ), հույն-ամերիկյան երգչուհի։ Ճանաչում է ձեռք բերել Հունաստանում և Կիպրոսում` մասնակցելով Fame Story հեռուստաշոուին։ Թողարկել է 4 ալբոմներ։ Մասնակցել է Եվրատեսիլ 2008 երգի մրցույթին` ներկայացնելով Հունաստանը և գրավել է 3-րդ հորիզոնականը, վարել է մի շարք հեռուստաշոուներ։


== Կենսագրություն ==
Կալոմիրան (Մարիա Կալոմիրա Կարոլ Սարանտիս) ծնվել է 1985 թվականի հունվարի 31-ին Նյու Յորքի Արևմտյան Հեմպստեդ թաղամասում։ ԱՄՆ-ում ճանաչված է, որպես Կարոլ։ Նրա ծնողները հւնական ռետտորանի սեփականատերեր Նիկոլաուսն ու Էլենի Սերանտիսն են։
Մանկությունից Կալոմիրան երազել է դառալ փոփ աստղ։ Նա մասնակցել է մի շարք արտադպրոցական միջոցառումների, այդ թվում թատերական գործերի և մյուզիքլների։ Նրա սիրած գործիքը ալտն էր, որը նվագել նա սովորել էր ինը տարում և նվագում էր դպրոցի նվագախմբում։ Նա նաև Միսս Արևմտյան Հեմպստեդ(Homecoming Queen) 2003-ն էր դպրոցում և դասարանի ավագը 2 տարի շարունակ։
Իր զարմուհի Էլենի խորհրդով նա մասնակցեց և գրավեց 2-րդ տեղը երաժշտական մի մրցույթում, որը կազմակերպվել էր WBLI ռադիոն։
Իր արտաքին տեսքի շնորհիվ նա բացել է մի քանի կենդանի շոուներ ամերիկացի հայտնի աստղերի հետ, ինչպիսիք են Ջեսսիկա Սիմփսոնը, Ջենիֆեր Լավ Հյուիթը, Նիք Լաչեյը, LL Cool J-ը և Միշել Բրենչը։


== Fame Story (Փառքի Պատմություն) ==


=== Fame Story (Փառքի Պատմություն)-ի ժամանակ կատարած երգերը ===
Ընտրություն-"Μία φορά και ένα καιρό"
1-ին շաբաթ- "Stand by Me" զուգերգ Ջորջիոս Հրիստոուի հետ
2-րդ շաբաթ- "H Γκαρσόνα" զուգերգ Սավինայի հետ
3-րդ շաբաթ- "Γατούλα"
4-րդ շաբաթ- "Ανάβεις φωτιές" զուգերգ Մարո Լիտրայի հետ
5-րդ շաբաթ- "Dancing Queen" զուգերգ Ջորջիոս Հրիստոուի հետ
6-րդ շաբաթ- "Woman In Love" զուգերգ Մարո Լիտրայի հետ
7-րդ շաբաթ- "Ένα πρωινό"
8-րդ շաբաթ- "La Isla Bonita"
9-րդ շաբաթ- "Gucci των Μασάι" զուգերգ Նիկոս Միհասի հետ
10-րդ շաբաթ- "Γιατί Φοβάσαι"
11-րդ շաբաթ- "Περιττός"
12-րդ շաբաթ- "Oops!... I Did It Again"
13-րդ շաբաթ- "Εϊ Καζανόβα"
Եզրափակիչ- "Express Yourself"


== Պրոֆեսիոնալ կարիերա ==


== Հղումներ ==
Պաշտոնական կայքէջը (անգլ.) (հուն.)


== Ծանոթագրություններ ==
Վակունիս (այլ կիրառումներ)

Վակունիս անունը կարող է վերաբերել՝

Վակունիս՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
Վակունիս՝ համայնք Արցախի Հանրապետության Քաշաթաղի շրջանում (ներկայում համայնքի բոլոր բնակավայրերը գտնվում են Ադրբեջանի զինված ուժերի վերահսկողության ներքո)։
Թաթողլի Օհանյան

Թաթողլի Օհանյան (Գրիգոր Քար), հայ ֆիդայի, վրիժառու։ Ծնվել է Բանանց գյուղում։ Իր զինակիցներ Եփրեմի, Մելքոնի, Արարատ Մելքումյանի և ծնունդով Գանձակից Օղուլի հետ կազմակերպել է Գանձակի նահանգի գումերնատոր Լոլաձեի սպանությունը։


== Գրականություն ==
Սերգեյ Երեմյանց, «Գանձակ 1905-1907, 1917-1921», Երևան 2009 թ.։ (ռուս.)
Էմ Էլ Քար

Մայքլ Լեոն Քար (անգլ.՝ Michael Leon Carr, հունվարի 9, 1951(1951-01-09), Wallace, Duplin County, Հյուսիսային Կարոլինա, ԱՄՆ), ամերիկացի պրոֆեսիոնալ բասկետբոլիստ և մարզիչ։


== Խաղացողի կարիերա ==
Խաղացել է թեթև հարձակվողի դիրքում։ Սովորել է Գիլֆորդի քոլեջում։ 1973 թվականի NBA դրաֆթի ժամանակ ընտրվել է «Կանզաս Սիթի Օմահա Քինգս» ակումբի կողմից՝ 76-րդ համարի ներքո, սակայն նրա կազմում ոչ մի խաղ չի անցկացրել։ Հետագայում հանդես է եկել «Համիլթոն Փեթ Փևերս», «Սքրենթոն Ապոլոս», «Սփիրիթս օֆ Սենթ Լուիս», «Դետրոյթ Փիստոնս» և «Բոստոն Սելտիքս» ակումբների կազմերում։ NBA-ում, ընդհանուր առմամբ, անցկացրել է 9 մրցաշրջան։ 1980-1981 և 1983-1984 թվականների մրցաշրջաններին Քարը Բոստոնի կազմում դարձել է NBA չեմպիոն։ Մեկ անգամ եղել է NBA պարբերական առաջնության խլումների առաջնորդ (1979)։ Մեկ անգամ ընդգրկվել է NBA բոլոր աստղերի պաշտպանության երկրորդ հավաքականի կազմում (1979)։ NBA կարիերայի ընթացքում, ընդհանուր առմամբ, խաղացել է 604 խաղ, որոնց ժամանակ հավաքել է 5853 միավոր (9,7 մ/խ), կատարել 2595 անդրադարձ, 1112 փոխանցում, 813 խլում և 226 բլոկշոտ։
Քարը իր պրոֆեսիոնալ կարիերայի առաջին երկու մրցաշրջանը անցկացրել է ԲՄԱ-ում՝ հանդես գալով «Գամիլտոն Փեթ Փևերս» և «Սքրենթոն Ապոլոս» ակումբների կազմերում։ Քարը պրոֆեսիոնալ կարիերայի երրորդ մրցաշրջանը անցկացրել է ABA-ում՝ հանդես գալով «Սփիրիթս օֆ Սենթ Լուիս» ակումբի կազմում։ ABA կարիերայի ընթացքում, ընդհանուր առմամբ, խաղացել է 74 խաղ, որոնց ժամանակ հավաքել է 906 միավոր (11,2 մ/խ), կատարել 459 անդրադարձ, 224 փոխանցում, 127 խլում և 44 բլոկշոտ։ Ընդգրկվել է ABA սկսնակների առաջին հավաքականի կազմում (1976)


== Մարչի կարիերա ==
Քարը պրոֆեսիոնալ կարիերայի ավարտից հետո աշխատել է՝ որպես «Բոստոն Սելտիքս» ակումբի գլխավոր մարզիչ (1995-1997), սակայն մեծ հաջողությունների չի հասել։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ օֆ ===


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում (անգլ.)
Տրոստյանեց (քաղաք)

Անվան այլ կիրառումների համար տե՛ս՝ ՏրոստյանեցՏրոստյանեց (ուկրաիներեն՝ Тростянець), քաղաք Ուկրաինայի Սումիի մարզի Տրոստյանեցի շրջանում։ Հիմնադրվել է 1660 թվականին։
2001 թվականի տվյալներով Տրոստյանեց քաղաքում բնակվում էր 23 370 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Թեղուտի պատմության և մշակույթի անշարժ հուշարձանների ցանկ (այլ կիրառումներ)

Թեղուտի պատմության և մշակույթի անշարժ հուշարձանների ցանկ, կարող է վերաբերել՝

Թեղուտի պատմության և մշակույթի անշարժ հուշարձանների ցանկ - Լոռու մարզի Թեղուտ գյուղի պատմության և մշակույթի հուշարձանների ցանկը
Թեղուտի պատմության և մշակույթի անշարժ հուշարձանների ցանկ - Տավուշի մարզի Թեղուտ գյուղի պատմության և մշակույթի հուշարձանների ցանկը
Ջուլջագ

Ջուլջագ (ռուս.՝ Джульджаг), գյուղ Ռուսաստանի Դաղստան հանրապետության Տաբասարանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տուգայ (այլ կիրառումներ)

Տուգայ, կարող է վերաբերել՝

Տուգայ - գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Տուգայ - գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
ՄԱԿ-ում անգլերենի օր

ՄԱԿ-ում անգլերենի օր (անգլ.՝ UN English Language Day), միջազգային տոն, նշվում է ամեն տարի՝ ապրիլի 23-ին։ Տոնը սահմանվել է 2010 թվականին Միավորված ազգերի կազմակերպության Հանրային տեղեկատվության վարչության կողմից «բազմալեզվությունը և մշակութային բազմազանությունը տոնելու, ինչպես նաև ՄԱԿ-ի բոլոր վեց պաշտոնական լեզուների իրավահավասար օգտագործմանը նպաստելու համար»։
Ապրիլի 23-ն ընտրվել է որպես «Ուիլյամ Շեքսպիրի ծննդյան և մահվան ավանդաբար նշվող ամսաթիվ»։ Անգլերենին զուգահեռ ՄԱԿ-ի մյուս հինգ պաշտոնական լեզուների պատվին ևս միջազգային տոներ են սահմանվել։


== Տես նաև ==
Ռուսաց լեզվի օր
Մայրենի լեզվի միջազգային օր
ՄԱԿ-ի պաշտոնական լեզուներ


== Ծանոթագրություններ ==


== Արտաքին հղումներ ==
UN English Language Day Պաշտոնական կայք(անգլ.)
UN marks English Day as part of celebration of its six official languages(անգլ.)
Մաքսթոն

Մաքսթոն (անգլ.՝ Maxthon) ցանցային դիտարկիչ է, որը թողարկվել է Maxton USA Inc ընկերության կողմից և օգտագործում է WebKit շարժիչը։ Աշխատում է Windows-ի և OS X օպերացիոն համակարգերում։ Մշակվել է Չինաստանում։ Maxthon հաղթել է CNET WebWare 100 մրցանակներ 2008 և 2009 թթ. և ընդգրկվել է PCWorld ամսագրի կողմից 2011 թ լավագույն արտադրանքի ցուցակում։


== Ծանոթագրություններ ==
Կնյագինինսկի շրջան

Կնյագինինսկի շրջան (ռուս.՝ Княгининский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Կնյագինինո։


== Աշխարհագրություն ==
Շրջանի տարածքի մակերեսը կազմում է 769 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 11919 մարդ։ Բնակչության խտությունը կազմում էր 15,5 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Տորսկոե (գյուղ, Կոնստանտինովսկի շրջան)

Անվան այլ կիրառումների համար տե՛ս՝ ՏորսկոեՏորսկոե (ուկրաիներեն՝ Торське), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Տորսկոե գյուղում բնակվում էր 473 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուլք (Սպերի գավառ)

Անվան այլ կիրառումների համար տե՛ս՝ Մուլք (այլ կիրառումներ)Մուլք, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից 20 կմ հարավ-արևմուտք, Ճորոխի աջակողմյան Չերմելի վտակի ձախ կողմում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բրեսանվիդո

Բրեսանվիդո  (իտալերեն՝ Bressanvido), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 2859 մարդ (2008), բնակչության խտություն՝ 357 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 36050։ Հեռախոսային կոդ՝ 0444։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Դեկտեմբերի 12

Դեկտեմբերի 12, տարվա 346-րդ (նահանջ տարիներին՝ 347-րդ) օրն է։

Տարվա ավարտին մնում է 19 օր։
Այս օրը նաև կատարվել է ՀՀ Սահմանադրության մեջ փոփոխություն։


== Դեպքեր ==
2016` Հալեպի ազատագրումը գրոհայիններից


== Ծնունդներ ==
1902 - Ռուբեն Ստեփանյան, հայ կոմպոզիտոր և դիրիժոր
1906 - Պիետրո Սերանտոնի, իտալացի ֆուտբոլիստ, կիսապաշտպան և գլխավոր մարզիչ
1913 - Բենիկ Սեյրանյան, հայ գրող
1914 - Վահան Արամունի, հայ բանաստեղծ, արձակագիր, լրագրող։
1922 - Էմիլ Միրզաբեկյան, գիտության գործիչ, ֆիզիկոս
1928 - Չինգիզ Այթմատով, ղրղըզ արձակագիր։
1955 - Սարգիս Գարուկյան, հայ նկարիչ
1958 - Կառլեն Աբրահամյան, հայ ազատամարտիկ, Արցախյան ազատամարտի մասնակից (վ. 1994)


== Մահեր ==
1888 - Միքայել Լորիս-Մելիքով, Ռուսական Կայսրության հայազգի ռազմական և պետական գործիչ (ծ. 1825)
1939 - Դուգլաս Ֆերբենքս, համր կինոյի ժամանակաշրջանի ամերիկացի դերասան, սցենարիստ և պրոդյուսեր (ծ. 1889)
1940 - Մակո Սափարովա-Աբաշիձե, վրացական թատրոնի հայազգի դերասանուհի
1992 - Ժիրայր Չուլոյան,հայ նկարիչ, ոսկերիչ-արծաթագործ
Դրավիդյան լեզուներ

Դրավիդյան լեզուներ, ինքնուրույն լեզվաընտանիք։ Խոսվում է գլխավորապես Հնդկաստանում, մասամբ նաև այլ երկրներում։ Խոսողների թիվը շուրջ
130 միլիոն է (1967)։ Դրավիդյան լեզուներից առավել տարածված են՝ թամիլերենը, մալայալամը, կաննադան, տելուգուն, որոնք Հնդկաստանում համարվում են պաշտոնական գրական լեզուներ։ Թամիլերենը (խոսողների թիվը՝ 30 մլն) գրավոր աղբյուրներով հայտնի է մ․ թ․ ա. III դարից։


== Լեզվաընտանիքի խմբերը ==
Լեզվաընտանիքի հիմնական խմբերն են՝ հվ․ (թամիլերեն, մալայալամ, կոտա, թողա, կաննադա, թելուգու), որն ունի երկու ենթախումբ (դրավիդա և անդհրա), կենտրոնական (կոլամի, փարջա, գոնդի), նույնպես ունի երկու ենթախումբ (կոլամի-գաղաբա և գոնդի-կուվի), հս-արլ․ (կուրուխ, մալտո), հս-արմ․ (բրահուի)։


== Կառուցվածք ==
Հնչյունական համակարգում տարբերակում են երկար և կարճ ձայնավորներ, երկբարբառներ, առկա են ներդարձիկ (ռետրոֆլեքսային) բաղաձայններ։ Կառուցվածքով կցական լեզուներ են։ Տիրապետում է վերջնամասնիկավորումը։ Բնիկ բառերը գերազանցապես միավանկ են, ունեն եզակի և հոգնակի թիվ։ Դրավիդյան լեզուներում կան հոլովներ, մեծ մասում նաև՝ սեռ։
Որոշ լեզուներ առանձնացնում են բառերի անձ և ոչ-անձ նշանակողների դասեր։ Անձ նշանակողները կա՛մ արական են, կա՛մ իգական, ոչ-անձ նշանակողները
կազմում են չեզոքների խումբը։ Բայն ունի սահմանական, հրամայական, ըղձական, ենթադրական, պայմանական եղանակներ։ Առկա են նաև դերբայական ուրույն ձևեր, ինքնատիպ բառաքերականական խմբեր։ Շարահյուսության մեջ
տիրապետում են վերլուծական կառույցները։ Այբուբենը հնդկագիր է (հին հնդկական վանկագրի ձևափոխությունը)։


== Ծանոթագրություններ ==
Համով աղբյուր

«Համով» աղբյուր, ջրաերկրաբանական բնության հուշարձան Հայաստանի Հանրապետությունում, որը գտնվում է Կոտայքի մարզում՝ Ակունք գյուղի հարավարևմտյան ծայրամասում, եկեղեցու մոտ, ծովի մակարդակից 1450 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Կեռու (գյուղական ավան, Կեռու շրջան)

Անվան այլ կիրառումների համար տե՛ս՝ ԿեռուԿեռու (էստ․՝ Käru), գյուղական ավան Էստոնիայի Ռապլամաա նահանգի Կեռու շրջանում։
2011 թվականի տվյալներով գյուղական ավանում բնակվում էր 397 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)